पाएं अपने शहर की ताज़ा ख़बरें और फ्री ई-पेपरडाउनलोड करें
सारंगपुर अनुभाग व पचाेर तहसील की ग्राम पंचायत बूढ़नपुर के गांव निशाना के जंगल में बनी गांव के रास्ते पर स्थित नाले के पास से पशु चिकित्सा व वन विभाग सहित राजस्व अमले ने 7 मोर व चिंकारा प्रजाति के एक हिरण का शव बरामद किया है। ग्रामीणों ने यहां 15 मोर के मरने की खबर मंगलवार देर शाम प्रशासन को दी थी। इसके बाद रात करीब 9 बजे मौके पर पहुंची प्रशासनिक टीम ने 7 मोर व चिंकारा प्रजाति के एक हिरण के शव जब्त किए हैं।
मृत मोरों में 3 नर व 4 मादा शामिल हैं। चिंकारा के शव को कुत्तों ने बुरी तरह क्षतिग्रस्त कर दिया था। ऐसे में मोरों के विसरा सैंपल लेकर बुधवार सुबह वन विभाग के माध्यम से भोपाल स्थित हाई सिक्योरिटी लैब में जांच के लिए भेजे हैं, जबकि चिंकारा के सैंपल नहीं लिए जा सके।
ब्लॉक पशु चिकित्साधिकारी डाॅ. अमित शाक्य ने बताया कि रात को एसडीएम को सूचना मिलने के बाद मौके पर पचोर के तहसीलदार एआर चिरामन, पशु चिकित्सक प्रेमनारायण मीना सहित अमला मौके पर पहुंचा था। बुधवार को शवों के पीएम के बाद प्रथम दृष्ट्या सामने आया कि किसी जहरीला पदार्थ खाने से इनकी मौत हुई है। डॉ. शाक्य इसे संभावित कारण मान रहे हैं। उनका कहना है कि विसरा की जांच रिपोर्ट आने पर ही मौत की असली वजह सामने आ सकेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn